miks.ee suvekool 2022
Miks.ee suvekool 2022 “Koostöö: targalt ja tõhusalt”
Üheksas miks.ee suvekool toimub 16.-17. augustil 2022 Narva-Jõesuus (Meresuu SPA ja Hotel, Aia 48a, Narva-Jõesuu).
Koostöö ja meeskondlik tegevus on tänapäeval hädavajalik ja selleta ei saa läbi ka teaduse populariseerijad. Oluline on üksteist toetada ja leida sarnaste väärtustega partnereid „mägede liigutamiseks”. Ettevõtted on järjest rohkem huvitatud enda valdkonna tutvustamisest ja populariseerijale on see ahvatlevaks võimaluseks kaasata enda tegevustesse põnevaid partnereid. Koostöö annab võimaluse panustada nii ettevõtte kui ka populariseerija järelkasvu ning teaduspõhise maailmavaate kujunemisse.
Suvekoolis räägime teaduse populariseerijate koostööst ettevõtetega – ideest oskusliku teostuseni, haridusdisaini rollist koostöö arendamisel ning miks koostöö kavandamise protsess võib olla olulisem kui tulemus. Mõtestame teemad lahti lihtsalt ja praktiliselt, kaasame ettevõtjaid, kel on juba koostöökogemus. Soovime osalejatele pakkuda maksimaalselt kasu olemasolevate koostöösuhete värskendamiseks või uute algatamiseks. Ettekannetes kuuldut saab kinnistada ka praktilistes töötubades.
Suvekooli programm täieneb jooksvalt ning värskeima info lisame siia kodulehele!
Suvekooli esinejate hulgas on:
– Merike Rehepapp, Haridusdisaini Keskuse juht
– Kalev Smidt, „Rakett69″ saate produtsent
– Vaido Mikheim, Startup Estonia, süvatehnoloogia valdkonnajuht
– Jüri-Mikk Udam, Eesti Energia vesiniku valdkonna projektijuht
– Triinu Remmel, Eesti Maaülikooli teadur,
Teaduse populariseerijad on Eesti Teadusagentuurile väga olulised koostööpartnerid! Seetõttu on suvekoolis osalemine teaduse populariseerijatele tasuta. Lisaks pakume mõlemal päeval tasuta toitlustust (sh. võrgustumisüritus 16. augusti õhtul). Osalejatele on tellitud tasuta transport* (marsruutidel Tartu-Narva-Jõesuu-Tartu ja Tallinn-Narva-Jõesuu-Tallinn). Osaleja kanda jääb vaid majutuskulu. Oleme Meresuu SPA hotellis suvekoolis osalejatele eelbroneerinud tube soodushinnaga**:
standard tuba ühele – 79€/öö
standard tuba kahele – 89€/öö
Parkimine Meresuu SPA juures on tasuline. Täpsem info!
Pane end suvekooli kirja täites registreerumisvorm! Suvekoolis saab osaleda 70 huvilist.
Registreerimise tähtaeg on 1. august 2022.
* Transport tellitakse, kui vähemalt 10 osalejat on registreerumisel avaldanud soovi bussitransporti kasutada.
** Tellimust võib sanktsioonideta kirjalikult annulleerida ja muuta:
hiljemalt 30 päeva enne tellimuse täitmist 100% ulatuses;
29 – 15 päeva enne tellimuse täitmist 50% ulatuses;
14 – 5 päeva enne tellimuse täitmist 10% ulatuses;
alla 4 päeva enne tellimuse täitmist 0% ulatuses.
Lisainfo:
Lilia Grozovski
email@example.com
TeaMe+ koordinaator
7 317 354